Morago ga dikgwedi di le 18 kwa Barbados, ke ne ka tlhoka go ariwa mme ka tshwanela go boela kwa United States. Fa ke ntse ke le koo, ke ne ka nyala Mosupi mongwe yo o bidiwang Dorothy yo ke neng ke ntse ke kwalelana nae. Nna le mosadi wa me re ne ra bula tsela kwa Tallahassee, kwa Florida, mme morago ga dikgwedi di le thataro re ne ra fudugela kwa Louisville, kwa Kentucky, koo Mosupi mongwe a neng a ntsholofetsa tiro gone. Morwarre Bennett o ne a tswelela pele ka bodiredi jwa gagwe kwa Barbados ka dingwaga di le dintsi. Moragonyana o ne a nyala morongwakaene mme a nna molebedi yo o etang kwa ditlhaketlhakeng. Kgabagare, ba ne ba boela kwa United States ka ntlha ya mabaka a botsogo. Ba ne ba tswelela ba thusa diphuthego tsa batho ba ba buang Se-Spain mo tirong ya go eta go fitlha Bennett a tlhokafala ka 1990 a na le dingwaga di le 73.